Úradný vestník L 165 , 21/06/1986 S. 0001 - 0003



Nariadenie Rady (EHS) č. 1909/86 zo 16. júna 1986, ktorým sa zavádza sledovanie dovozov určitých výrobkov s pôvodom v Spojených štátoch amerických RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, a najmä na jej článok 113, so zreteľom na návrh Komisie, keďže Spojené štáty americké uložili obmedzenia na dovozy určitých výrobkov zo spoločenstva; keďže hrozí, že tieto opatrenia spôsobia ujmu príslušným výrobcom spoločenstva; keďže s cieľom ochrániť záujmy spoločenstva je pre spoločenstvo potrebné zaviesť sledovanie dovozov určitých výrobkov s pôvodom v Spojených štátoch amerických; keďže je potrebné ustanoviť, aby členské štáty urýchlene predkladali Komisii informácie o skutočne uskutočnených dovozoch, PRIJALA TOTO NARIADENIE: Článok 1 Dovozy výrobkov uvedených v prílohe majúcich pôvod v Spojených štátoch amerických do spoločenstva sa týmto stávajú predmetom spätného sledovania spoločenstva na základe deklarácií o dovoze alebo akéhokoľvek iného rovnocenného dokumentu vyžadovaného pred nadobudnutím účinnosti tohto nariadenia. Článok 2 1. Členské štáty oznámia Komisii v priebehu prvých desiatich dní každého mesiaca podrobnosti o množstve a štatistickej hodnote, rozpísané podľa nomenklatúry NIMEXE, dovozov s pôvodom v Spojených štátoch amerických každého z výrobkov uvedených v prílohe skutočne uskutočnených počas mesiaca predchádzajúceho bezprostredne predchádzajúcemu mesiacu. 2. Prvé oznámenie sa uskutoční najneskôr do 10. júla 1986 a bude zahŕňať dovozy uskutočnené v máji. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 16. júna 1986 Za Radu predseda H. Van Den Broek -------------------------------------------------- PRÍLOHA Číslo položky SCS | Opis | 02.01. | Mäso a jedlé droby zo zvierat položiek 01.01., 01.02., 01.03. alebo 01.04., čerstvé, chladené alebo mrazené A.Mäso:I.Z koní, somárov, múl a mulícB.Droby:II.Ostatné:b)Hovädzie2.Ostatné | 04.06. | Prírodný med | 06.04. | Lístie, konáre a ostatné časti (iné ako kvety alebo puky) stromov, kríkov, kríčkov a ostatných rastlín a trávy, machy a lišajníky, tovar druhov vhodných na kytice alebo na okrasné účely, čerstvé, sušené, farbené, bielené, napustené alebo inak upravené B.Ostatné:I.Čerstvé | 08.12. | Plody, sušené, iné ako plody položiek 08.01., 08.02., 08.03., 08.04. alebo 08.05. | 12.01. | Olejnaté semená a plody, tiež drvené: ex. B.OstatnéSlnečnicové semená | 15.02. | Tuk hovädzí, ovčí alebo kozí, surový; vyškvarený alebo extrahovaný rozpúšťadlom (vrátane "premier jus") získaný z tých surových tukov B.Ostatné:I.Surový hovädzí tuk, vyškvarený alebo extrahovaný rozpúšťadlom (vrátane "premier jus") získaný z toho surového tuku | 20.07. | Ovocné šťavy (vrátane hroznového muštu) a zeleninové šťavy, tiež obsahujúce pridaný cukor, nekvasené a neobsahujúce pridaný alkohol: B.S hustotou nepresahujúcou 1,33 g/cm3 pri 20 °C:II.Ostatné:a)V hodnote presahujúcej 30 ECU za 100 kg netto hmotnosti:1.Pomarančová šťava2.Grapefruitová šťava4.Ananásová šťava:bb)Ostatnéb)V hodnote nepresahujúcej 30 ECU za 100 kg netto hmotnosti:1.Pomarančová šťava:bb)Ostatné2.Grapefruitová šťava:bb)Ostatné | 21.07. | Potravinové prípravky inde neuvedené ani nezahrnuté: A.Obilniny v zrnách alebo klasoch, predvarené alebo inak pripravené:I.KukuricaG.Ostatné:I.Neobsahujúce mliečne tuky alebo obsahujúce menej ako 1,5 % hmotnosti mliečneho tuku:a)Neobsahujúce sacharózu alebo obsahujúce menej ako 5 % hmotnosti sacharózy (vrátane invertného cukru vyjadreného ako sacharóza):1.Neobsahujúce škrob alebo obsahujúce menej ako 5 % hmotnosti škrobu | 22.03. | Pivo zo sladu | 22.05. | Víno z čerstvého hrozna; hroznový mušt, ktorého kvasenie bolo zastavené pridaním alkoholu | --------------------------------------------------